આમ જોવા જઈએ તો આ ફિલ્મમાં પણ રોનિત રૉયે ‘ઉડાન’, ‘ટૂ સ્ટેટ્સ’, ‘બૉસ’ જેવી ફિલ્મોમાં કરેલો એવો ખડૂસ, સનકી દિમાગના પિતા-પતિ-પોલીસ-ઑફિસરનો રોલ જ રિપીટ કર્યો છે. પરંતુ આ રોલમાં તે એટલોબધો પરફેક્ટ લાગે છે કે તે સ્ક્રીન પર હોય એટલો સમય સતત એક ભયનો માહોલ હવામાં તર્યા કરે. પોતાના ફાટેલ મગજનો પરચો બતાવવા માટે તેને હાસ્યાસ્પદ ગાંડા કાઢવાની પણ જરૂર નથી, બલકે તે ચૂપ રહીને માત્ર આંખોથી પણ ફફડાટ પેદા કરી દે છે. પરંતુ એટલું ચોક્કસ કે તેણે હવે કંઈક અલગ કરવાની જરૂર છે.